**Rolls-Royce**

## Maklumat Media

***EFFORTLESS EVERYWHERE*:**

**THE ROLLS-ROYCE CULLINAN**

**10 May 2018, Goodwood**

**#RollsRoyceCullinan *#effortlesseverywhere***

*“Gaya hidup mewah lampau (super-luxury) sedang berevolusi dan Rolls-Royce kini mendahului. Kemewahan bukan lagi sekadar konsep urban. Malah ia sesuatu yang semakin membuka mata dan minda kepada dunia yang lebih luas. Pelanggan kami ternanti-nanti untuk mengembara ke mana-mana dalam kemewahan, dengan mudah dan sempurna, menakluki terain yang paling mencabar demi menimba pengalaman hidup yang amat berharga, di mana-mana jua. Oleh itu, mereka meminta kami mencipta sebuah Rolls-Royce yang menawarkan kemewahan sempurna ke mana-mana sahaja penjelajahan mereka. Cullinan ialah motorkar tersebut. Sebuah kereta yang bergerak lancar di mana-mana jua – Effortless, Everywhere.*

*Cullinan tiada tandingannya dan mampu menentukan semula parameter pengembaraan yang mewah lampau (super-luxury), menterjemahkan etos ‘Effortlessness’ Rolls-Royce kepada kebolehan fizikal, di serata dunia. Cullinan menjelajahi dunia dengan begitu mudah sekali.”*

**Torsten Müller-Ötvös, Ketua Pegawai Eksekutif, Rolls-Royce Motor Cars.**

*“Pelancaran model Rolls-Royce yang baharu sentiasa memberikan impak yang sangat besar terhadap industri kemewahan. Hari ini kami menetapkan taraf yang baharu dengan mencipta kelas permotoran dan motorkar yang baharu kepada pelanggan yang berpengaruh, sentiasa mobil dan berperspektif global. Mereka inginkan sejenis motorkar baharu yang memberikan akses tanpa had dalam kemewahan muktamad. Pengertian pengembaraan dan cabaran kepada mereka adalah memiliki sebuah motorkar yang “berkemewahan muktamad untuk ke mana-mana jua”, membawa dan menemukan mereka di puncak kehidupan.”*

**Peter Schwarzenbauer, Pengerusi Rolls-Royce dan Ahli Lembaga Kumpulan BMW.**

**Cullinan dalam sekilas pandang**

* Kereta yang paling dinanti-nantikan pada 2018 dan, barangkali, Rolls-Royce yang paling dinanti-nantikan sepanjang zaman.
* Dinamakan sempena intan paling besar yang pernah dijumpai, kini menghiasi mahkota kerabat Diraja British.
* Kereta *all-terrain* berbadan tinggi yang merealisasikan idea autentik, pengembaraan luar jalan raya *(off-road)* untuk julung kali. Pengembaraan mewah kini *Effortless, Everywhere.*
* Reka bentuk kontemporari dan fungsional memastikan Cullinan memperoleh status ikonik dalam kalangan reka bentuk SUV yang hambar.
* Kereta “tiga-kotak” yang pertama dalam sektor SUV. Dinding sesekat Cullinan mengasingkan ruangan penumpang daripada ruangan bagasi dengan jelas. “Label SUV kini digunakan pada apa-apa jenis kenderaan dua-kotak *(two-box)* dan sekurang-kurangnya, mampu dipandu di luar tanah tarmak,” komen Giles Taylore, Pengarah Rekaan, Rolls-Royce Motor Cars. Kami membayangkan sebuah kereta *all-terrain* berbadan tinggi tiga-kotak yang autentik dengan rekaan yang lain daripada yang lain dan berkebolehan tinggi untuk memenuhi kehendak para pelanggan.”
* Rolls-Royce yang paling praktikal. Cullinan ialah sebuah SUV mewah lampau paling versatil, berorientasi keluarga dan seronok untuk dipandu yang ada pada hari ini.
* Rolls-Royce kedua terbaharu yang dibentuk dengan kerangka aluminium *‘Architecture of Luxury’* serba baharu, Cullinan berteknologi terkini, dan satu-satunya dibina khas, sebagai SUV mewah di dunia.
* Tahan lasak dan teruji di setiap pelosok, Cullinan berfungsi tinggi sebagai sebuah kenderaan luar jalan raya *(off-roader)* yang bergerak lancar mimik *‘Magic Carpet Ride’* demi keseronokan *off-road*, tanpa mengabaikan pengalaman perjalanan dalam jalan raya *(on-road)*.
* Cullinan dilengkapi dengan ciri-ciri Bespoke yang direka khas untuk pelbagai gaya hidup para pemilik termasuklah Suit Pandang *(Viewing Suite)* dan Modul Rekreasi *(Recreation Module)*.
* Enjin Rolls-Royce V12 turbo kembar 6.75 liter yang menghasilkan 563kkb/420kW dan tork 850Nm/627 kaki-paun kepada kenderaan pacuan semua roda serba baharu, sistem kemudi semua roda diperlukan untuk mengharungi segala cabaran.
* Warisan sepanjang abad iaitu kempen dan pengembaraan merentasi kesemua terain berjaya dijalankan dengan adanya kemewahan yang dilengkapkan pada kenderaan yang begitu tangkas, lincah dan kukuh ini. “Sebuah Rolls di padang pasir lebih berharga daripada batu delima.” – T.E. Lawrence.

**Pengenalan**

Apabila Rolls-Royce mengumumkan pada tiga tahun lepas, bahawa sebuah kereta *all-terrain* berbadan tinggi akan dilancarkan, pelanggan-pelanggan di serata dunia telah meminta untuk membina sebuah “SUV Rolls-Royce”, yang mewah, berprestasi tinggi dan kebolehgunaan yang tiada tandingan dalam pasaran SUV. Ramai pelanggan kami muda, merupakan individu berkerjaya tinggi yang terlibat dalam pemesatan ekonomi, dan menginginkan Rolls-Royce yang dapat membawa mereka ke hujung dunia dalam penuh kemewahan.

Mobiliti automotif sememangnya sejenis perniagaan yang berdaya saing dan dinamik, dengan konsep baharu – seperti SUV – yang muncul dengan ketetapan yang tinggi. Tetapi konsep-konsep baharu tersebut perlu disempurnakan untuk kegunaan para pelanggan yang tidak sanggup menerima sebarang ketidaksempurnaan – penaung kemewahan sebenar. Justeru, Rolls-Royce Cullinan dihasilkan.

“Sejarah menetapkan duluan, dan hari ini Rolls-Royce menjawab panggilannya,” komen Müller-Ötvös. “Jawapan kami kepada sejarah, kepada mereka yang berwawasan, para pengembara, penjelajah dan mereka yang percaya akan keagungan kebebasan ialah Rolls-Royce Cullinan.”

**Apakah itu Cullinan?**

Rolls-Royce Cullinan ialah sebuah Rolls-Royce yang lain daripada yang lain. Apabila Sir Henry Royce berkata, “Berusaha untuk kesempurnaan dalam apa-apa jua yang dilakukan. Ambil yang terbaik untuk menghasilkan yang lebih baik. Jika yang terbaik tidak wujud, reka”, beliau mungkin sedang membayangkan Cullinan.

“Kami sedar bahawa kami perlu menawarkan sesuatu yang masih belum berada di pasaran SUV kepada pelanggan kami,” sambung Müller-Ötvös. “Mereka tidak menerima kekurangan ataupun ketidaksempurnaan dalam gaya hidup mereka. Malah pelanggan kami ialah perintis baru, dan mereka dahagakan cabaran dan rasa keseronokan dalam setiap pengalaman mereka. Gaya hidup ini menuntut sebuah motorkar yang dapat dibawa ke mana-mana sahaja dengan penuh stail dan kemewahan muktamad – gaya Rolls-Royce. Maka, Cullinan dihasilkan.

Jelas sekali pelanggan yang baru, lebih muda dan lebih berani menginginkan sebuah Rolls-Royce yang lain daripada yang lain serta ganjaran yang mampu memperkaya pengalaman hidup mereka. Malah mereka menyangkal kenderaan SUV dengan ketidaksempurnaan, misalnya bunyi kabin yang bising – akibat formula “dua-kotak”; atau platform kongsi, yang mempengaruhi prestasi dan keselesaan; pilihan untuk berfungsi dengan baik sama ada dalam jalan raya *(on-road)* atau luar jalan raya *(off-road)*; atau SUV yang berspesifikasi lebih rendah seakan-akan kereta biasa sahaja.

“Cullinan ialah kemewahan dalam bentuk paling tulen ditambahkan dengan ciri praktikal yang sempurna dan kebolehan luar jalan raya *(off-road)*,” komen Müller-Ötvös. “Effortless, Everywhere bukan sekadar janji di sebalik Cullinan. Ini fakta.” Menjadikan Effortless, Everywhere mengakibatkan evolusi pendekatan Rolls-Royce untuk mereka sebuah SUV Rolls-Royce yang autentik. Petanda yang paling ketara ialah bahagian belakang Cullian yang radikal.

Untuk kali pertama, sebuah Rolls-Royce mempunyai bahagian belakang terbuka, yang dipanggil *‘The Clasp’*. Pada zaman kini yang mana bagasi diletakkan dan diikat pada bahagian luar motorkar, memberikan ruang secukupnya kepada penumpang, profil belakang Cullinan mempunyai dua bahagian, berformat *‘D-Back’*, untuk menandakan ruang bagasi. ‘The Clasp’ membuka dan menutup dalam dua bahagiannya secara automatik apabila butang fob kunci ditekan.

Kompartmen penumpang belakang Cullinan direka untuk menjadi tempat duduk yang terbaik mengikut keperluan pemilik. Dua jenis konfigurasi ditawarkan – Tempat Duduk Istirahat *(Lounge Seats)* atau Tempat Duduk Individu *(Individual Seats)*.

Konfigurasi Tempat Duduk Istirahat *(Lounge Seat)* dianggap lebih fungsional daripada kedua-dua pilihan tersebut. Dengan ruangan tempat duduk untuk tiga orang di belakang, tempat duduk panjang dengan penyandar belakang yang boleh dilipat lebih sesuai kepada mereka yang berkeluarga – kali pertama untuk Rolls-Royce.

Tempat duduk melipat secara elektrikal dalam beberapa konfigurasi dengan menekan butang yang tertentu di but atau poket pintu belakang. Tekan sekali pada setiap butang untuk melipat penyandar belakang, dan pada masa yang sama penyandar kepala tersemat ke atas untuk mengelakkan apa-apa tanda kesan pada kusyen tempat duduk. Keseluruhan kedua-dua tempat duduk belakang dapat dilipat, menghasilkan ruang muatan mendatar atau dalam pembahagian 2/3 dan 1/3, mengukuhkan lagi ciri praktikalnya. Penumpang belakang masih boleh membawa muatan panjang, atau menggunakan tempat duduk belakang berkarpet sebagai meja apabila perlu, untuk meletak barangan peribadi berharga mereka.

Bahagian belakang penyandar belakang dibaluti pelapik yang tahan lasak dan tahan gelincir untuk mengelakkan apa-apa tanda kesan oleh barangan yang disimpan di kompartmen belakang. Satu lagi penggunaan yang praktikal adalah apabila terdapat hanya seorang penumpang. Dengan melipat salah satu penyandar belakang, penyandar tersebut boleh digunakan sebagai meja.

Untuk mereka yang hendak membawa barangan yang lebih besar, bahagian belakang Cullinan memberikan suatu ruangan yang cukup luas.

Kompartmen belakang atau but memuatkan ruang sebesar 560 liter, atau 600 liter apabila rak ditanggalkan. Lebih-lebih lagi, tapak tempat duduk belakang dipasang lebih tinggi daripada lantai but, supaya apabila tempat duduk belakang dilipat, muatan dalam but tidak tergelincir ke hadapan dan lebih selamat, berbeza dengan SUV yang lain. Tetapi kepada mereka yang ingin membawa muatan panjang – sama ada sebuah lukisan Mark Rothko daripada Galeri Seni atau artifak baharu daripada penggalian arkeologi – muatan sepanjang 2245mm dan kapasiti muatan seberat 1886 liter dapat dimuatkan dengan lantai but dinaikkan mencecah tapak tempat duduk secara elektronik, supaya barangan dapat ditolak ke dalam dengan lancar.

Pelaburan Rolls-Royce untuk menjadikan bahagian belakang Cullinan mudah digunakan dan praktikal memberikan ruangan yang lebih daripada Range Rover Vogue Extended Wheelbase untuk membawa muatan panjang. Sememangnya sebuah Rolls-Royce yang sungguh praktikal.

Sesungguhnya dijangkakan bahawa pelanggan Rolls-Royce menginginkan yang lebih daripada Cullinan, konfigurasi belakang kedua ditawarkan.

Konfigurasi Tempat Duduk Individu *(Individual Seat)* sesuai kepada mereka yang menghargai nilai kemewahan sebuah SUV berbanding ciri praktikalnya. Dua tempat duduk belakang diasingkan dengan Konsol Tengah Belakang Tetap *(Fixed Rear Centre Console)* yang digabungkan bersama kabinet minuman dengan gelas dan gelalang dekanter Rolls-Royce, gelas tinggi champagne dan kotak penyejuk. Tempat duduk ini boleh digerakkan dalam beberapa satah demi keselesaan penumpang.

Satu lagi ciri terakhir yang membawa tahap kemewahan muktamad Rolls-Royce kepada konfigurasi Cullinan dan membina SUV ‘tiga-kotak” yang boleh dipandu ke mana-mana.

Diinspirasikan oleh zaman kini yang mana pengembara tidak lagi mengembara dengan satu bagasi, sesekat kaca mengasingkan kabin penumpang dengan kompartmen belakang, menghasilkan sebuah ekosistem dalaman untuk penumpangnya. Ditambah pula dengan kesunyian yang teramat di dalam kabin, suhu yang panas atau sejuk di luar kereta bukan masalah. Kabin yang ditutup erat oleh dinding sesekat kaca menjadikan suhu di dalam kabin optimum walaupun *‘The Clasp’* dibuka dan udara panas atau sejuk memasuki kompartmen bagasi.

**Penantian sebuah pengembaraan**

Apabila didekati, Cullinan diaktifkan selepas butang membuka pada kunci disentuh, atau apabila hendal pintu besi tahan karat taktil dicapai. Selepas diaktifkan, Cullinan merendahkan badan kereta sebanyak 40mm dan pintu koc Rolls-Royce yang ikonik membuka secara automatik untuk mengalu-alukan kemasukan para penumpang.

Para penumpang terus memasuki kabin kereta dengan mudah sekali kerana pembukaan pintu yang luas dan lantai yang rata – satu lagi ciri seni bina yang baharu, iaitu pemandu dan penumpang hanya perlu menekan satu butang untuk menutup pintu agar berada di dalam kabin Cullinan dengan selamat. Atau, jika dihantar oleh rakan atau keluarga, satu sentuhan pada sensor di hendal luar pintu akan menutup pintu tersebut secara automatik dari luar.

Kemudian, apabila butang mula disentuh, Cullinan meninggikan badan kereta 40mm ke paras standard, iaitu ketinggian pemanduan yang optimum, menempatkan penumpangnya ke posisi yang terbaik untuk melihat pemandangan di luar dan memulakan pengembaraan mereka.

Pemandu akan mengakui bahawa Cullinan sebuah kereta yang sempurna untuknya sejurus selepas menyentuh roda stereng yang direka lebih kecil lagi tebal. Bahagian rim yang melepaskan haba memastikan perjalanan di kawasan salji tebal selamat, manakala tempat duduk yang dapat mengawal suhu dan aliran udara memastikan keselesaan penumpang tanpa menghiraukan cuaca persekitaran yang terlalu panas atau sejuk. Dari posisi pemanduan Cullinan, semua peralatan dan teknologi jelas kelihatan kepada pemandu dan mudah dicapai tangan.

Semua maklumat yang jelas disampaikan oleh instrumen digital terkini, serta paparan berjarum maya direka supaya jelas dan cantik, serta kalung Rolls-Royce yang menawan dan penghurufan yang jelas.

Skrin maklumat pusat adalah sensitif sentuh buat kali pertama, membolehkan pemandu memilih fungsi, pandangan peta dan persediaan kenderaan dengan cepat dalam penjelajahan. Portal ini masih dapat dikawal dari alat kawalan *Spirit of Ecstasy* yang ikonik, terletak di konsol pusat dengan butang *‘Everywhere’*, butang Kawalan Turun Bukit *(Hill Descent Control)* dan kawalan pelarasan ketinggian Suspensi Udara *(Air Suspension height adjustment controls)*.

Lengkap dengan teknologi terkini, Rolls-Royce Cullinan menjadi kereta paling berteknologi di dunia dalam kategorinya. Kelengkapan yang lain termasuk: Penglihatan Malam *(Night Vision)* dan Bantuan Penglihatan *(Vision Assist)* termasuk amaran Hidupan Liar & Pejalan Kaki siang dan malam *(daytime and night-time Wildlife & Pedestrian warning)*; Kawalan Luncur Aktif *(Active Cruise Control)*; Amaran Perlanggaran *(Collision Warning)*; Amaran Lalu Lintas *(Cross-Traffic Warning)*, Amaran Pelepasan Lorong *(Lane Departure)* dan Amaran Berubah Lorong *(Lane Change Warning)*; Paparan Dongah Beresolusi Tinggi 7x3 *(7x3 High-Resolution Head-Up Display)*, kawasan khas *(hotspot)* WiFi, dan Sistem Navigasi dan Hiburan *(Navigation and Entertainment)* yang terkini.

Kepada mereka yang bukan pemandu, pemandangan yang paling indah dilihat dari tempat yang istimewa dan tenteram. Tempat duduk di belakang dipasang lebih tinggi daripada tempat duduk di hadapan, terletak di Tempat Duduk Pavilion Rolls-Royce *(Rolls-Royce’s Pavilion Seating)*, untuk menikmati pemandangan granstan *(grandstand)* persekitaran melalui tingkap sisi Cullinan yang besar dan bumbung kaca panorama terkemuka dalam industri. Jika mereka ingin mengetahui kedudukan atau lokasi terpilih, mereka cuma perlu membentangkan meja piknik belakang *(rear picnic table)* dengan satu butang sahaja dan mencari lokasi itu dengan peta melalui skrin sentuh.

Penumpang juga tidak akan terlepas peluang untuk berfotografi kerana semua peralatan elektronik dapat dicas melalui lima port USB di dalam kabin, sementara telefon dapat dicas secara wayarles di hadapan kabin.

Setibanya di lokasi tersembunyi mereka, penumpang dapat keluar dari kereta tanpa mengotori kaki seluar panjang mereka kerana kedua-dua pintu koc depan dan belakang, menutupi ambang pintu Cullinan, untuk memastikan segala kotoran berada di luar pintu sahaja dan bukannya pada ambang pintu tersebut. Suatu ciri yang hanya ada pada Rolls-Royce.

**Kejuruteraan Rolls-Royce autentik – di mana-mana sahaja**

“Usul kereta ini ialah sebuah karyatama kejuruteraan, kebolehan luar jalan raya *(off-road)*, sementara mengekalkan keunggulan *‘Magic Carpet Ride’* Rolls-Royce yang terkenal,” komen Müller-Ötvös. “Apabila kami mula mereka kereta ini, kesemua inilah yang menjadi prinsip panduan.”

Kunci utama penghasilan SUV Rolls-Royce Cullinan ialah Architecture of Luxury – sebuah seni bina kerangka ruang seluruh aluminium proprietari Rolls-Royce.

Architecture of Luxury benar-benar memaksimakan keunikannya dalam pembuatan Cullinan. Pasukan kejuruteraan di sebalik Cullinan menyesuaikan *Architecture of Luxury* dengan templat rekaan kereta berbadan tinggi yang telah ditetapkan oleh Taylor dan pasukan rekaan beliau. Hebat sungguh keteradaptasiannya.

*Architecture of Luxury* direka dan dibina dari atas tanah supaya boleh diselaraskan mengikut skala keperluan saiz dan berat untuk model Rolls-Royce yang akan datang, termasuk kenderaan dengan sistem pendorong, tarikan dan kawalan yang berbeza, lantas menyangga masa depan peta jalan produk untuk jangka panjang.

Cullinan menggunakan seni bina baharu ini digunakan dengan cara yang serba berlainan untuk memperkasakan kehadiran dan rekaannya yang ikonik, keselesaan, ruang dan kebolehgunaan yang sempurna, teknologi yang moden serta pengalaman dan kebolehan dalam jalan raya *(on-road)* dan luar jalan raya *(off-road)* yang tiada tandingan.

Bahagian komponen dasar seni bina dikonfigurasi semula kepada sebuah kerangka ruang yang lebih tinggi tetapi lebih pendek daripada New Phantom, serta membawa ciri-ciri yang serba baharu dan tidak pernah dijumpai pada mana-mana produksi siri Roll-Royce – pintu belakang *(tailgate)*.

Sub-struktur aluminium serba baharu memberikan kekerasan badan kereta yang luar biasa untuk prestasi fungsional di terain yang kasar serta keselesaan perjalanan yang lebih baik.

***‘Magic Carpet Ride’* kini di luar jalan raya *(off-road)***

Integrasi teknologi baharu dalam seni bina ini turut menjadi faktor utama untuk memastikan kualiti asas Cullinan sebagai *Effortless, Everywhere*. Pasukan kejuruteraan mula mencipta sebuah rangkaian pemacu *(drivetrain)* yang dapat memberikan pengalaman luar jalan raya *(off-road) ‘Magic Carpet Ride’* Rolls-Royce yang terkenal.

“Sistem rangkaian pemacu *(drivetrain)* yang direka untuk Cullinan mempunyai satu fungsi utama,” jelas Caroline Krimer, Ketua Pasukan Kejuruteraan Cullinan. “Memberikan pengalaman *‘Magic Carpet Ride’* Rolls-Royce ke semua terain yang lain, sambil memastikan fungsi dalam jalan raya *(on-road)* yang terbaik dalam sektor SUV.

*Magic Carpet Ride* yang diraih Rolls-Royce meninggalkan kesan yang mendalam kepada pemanduan luar jalan raya (off-road) dan dalam jalan raya (on-road) kerana seni bina baharu yang lebih ringan, dan suspensi udara automatik generasi terkini. Melalui rekaan semula menyeluruh sistem suspensi udara yang lama – termasuk penambahan topang udara *(air struts)* yang lebih besar dengan volum udara yang lebih tinggi untuk mengurangkan hentakan semasa melalui terain yang kasar – pengukuhan aci pacu *(drive shaft)* dan prop, rangkuman pacu pada roda hadapan dan belakang untuk kali pertama dalam sejarah Rolls-Royce, serta kerja semula menyeluruh enjin Rolls-Royce V12 turbo kembar 6.75 liter yang baharu untuk mencapai tahap tork yang optimum (850Nm) pada revolusi serendah yang mungkin (1,600rpm), pasukan kejuruteraan Rolls-Royce telah mengubah kebolehan *Architecture of Luxury* untuk membawa para pemilik ke merata tempat yang tidak pernah disinggahi secara mewah oleh mana-mana pemilik Rolls-Royce moden sebelum ini.

Suspensi ini melakukan berjuta-juta pengiraan setiap saat apabila sistem pelarasan penyerap kejutan terkawal elektronik berubah-ubah secara berterusan – bertindak balas terhadap pemecutan roda dan badan, input stereng dan maklumat kamera. Gandar hadapan jenis tulang selangka berganda baharu dan gandar belakang 5-pautan memberikan tahap kawalan terhadap leretan lateral dan daya sesaran yang tinggi serta ketangkasan dan kestabilan yang menakjubkan, begitu juga dengan penambahan stereng empat-roda, kesemuanya memberikan pengalaman pemanduan dan tahap ketangkasan yang mengagumkan.

Apabila memandu di luar jalan raya *(off-road)*, sistem pelarasan penyerap kejutan terkawal elektronik menggunakan sistem pemampatan udara untuk menolak mana-mana roda ke bawah secara aktif apabila tarikan berkurangan untuk memastikan setiap roda sentiasa menyentuh tanah dan tork maksima diagihkan kepada semua roda.

“Secara ringkasnya, yang menjadikan kereta ini hebat di dalam jalan raya *(on-road)* juga menjadikannya hebat di luar jalan raya,” simpul Krismer.

Langkah terakhir untuk memastikan Rolls-Royce Cullinan *Effortless, Everywhere* adalah dengan satu butang. Dikenali sebagai butang *‘Everywhere’* di dalam Rolls-Royce, hanya satu tekanan sahaja yang diperlukan untuk melancarkan kesemua ciri kejuruteraan Rolls-Royce yang tiada tandingan dan segala kebolehan luar jalan raya *(off-road)* Cullinan.

Sejurus selepas dilancarkan, pemandu akan menikmati pelbagai pengalaman luar jalan raya *(off-road)* yang mencabar, sama ada atas trek kasar, jalan berkerikil, padang basah, tanah berlumpur, bersalji atau berpasir dengan seluruh tork 850Nm diagihkan kepada keempat-empat roda dengan lancar. Walaupun berhadapan dengan salji tebal, padang pasir atau menyeberangi sungai tohor, Cullinan mempunyai kedalaman randuk *(wading depth)* yang paling dalam berbanding dengan SUV mewah lampau *(super-luxury)* yang lain iaitu 540mm, dengan ketinggian kenderaan yang paling tinggi.

**Rekaan berpandukan ciri alam**

“Pada masa ini dalam sejarah reka cipta automotif, SUV menjadi sesuatu yang homogenus dan terlalu biasa,” kata Giles Taylor, Pengarah Rekaan, Rolls-Royce Motor Cars. “Label SUV kini digunakan pada apa-apa jenis kenderaan dua-kotak *(two-box)* dan sekurang-kurangnya, mampu dipandu di luar tanah tarmac. Kami membayangkan sebuah kereta *all-terrain* berbadan tinggi tiga-kotak yang autentik dengan rekaan yang lain daripada yang lain dan berkebolehan tinggi untuk memenuhi kehendak para pelanggan.”

Dengan menggunakan *Architecture of Luxury*, Taylor dan pasukannya mereka sebuah kereta yang beliau tahu dapat memenuhi segala harapan pelanggan Rolls-Royce. Rekaan yang ikonik, perkadaran dalaman dan luaran Rolls-Royce yang tepat, dan tahap kemewahan yang sempurna.

“Salah satu kebaikan *Architecture of Luxury* kepada rekaan Cullinan ialah kebolehan untuk menempatkan roda dan bumbungnya tepat di tempat yang saya inginkan,” kata Taylor. “Ini menjadikan Cullinan begitu kukuh, lantas menampakkan ciri kekuatan dan kekuasaannya, sementara memastikan kemudahan untuk mengakses masuk dan keluar kabin belakang dengan senang berbanding kenderaan sejenis yang lain.

Ciri kekuatan dan kekuasaan terus kelihatan dari pandangan hadapan Cullinan. Ciri-ciri utama seperti tempat masuk cahaya dan udara terbenam ke dalam badan kereta, dengan garisan vertikal dan horizontal yang ketara, dan garisan tebal utama pahlawan Saxon yang mengufuk menyilangi bahagian atas gril panteon dan lampu waktu siang *‘eyebrow’* di kedua-dua sisi. Pendekatan ini menjana ekspresi kelasakan pada bahagian hadapan Cullinan.

Gril diperbuat daripada besi tahan karat yang digilap tangan, tetapi untuk Cullinan, gril ini dipasang menganjur ke hadapan sedikit daripada badannya, dengan lencana Rolls-Royce dan *Spirit of Ecstasy* tertempatkan di atas, menghasilkan sudut pandangan yang unik.

Menjauhi hadapan Cullinan, garisan vertikal yang mengunjur dari pilar-A sehingga ke pinggir bonet tertimbul, sampai ke bahagian tepi gril dan ke dalam plat kelincir logam di bawahnya untuk menegaskan ketinggian kereta serta ciri-ciri dominannya.

Dari pandangan sisi pula, ciri-ciri khas Cullinan kelihatan nyata. Ciri sisi condong yang sempurna dikekalkan sama seperti Rolls-Royce tipikal yang lain berprofilkan bonet panjang, dengan kedudukan bonet yang dipasang lebih tinggi daripada kedua-dua sisi untuk menyerlahkan kelasakannya.

Garisan ini kemudian mengufuk naik pada pilar-A untuk mencapai ketinggian Cullinan iaitu 1,836mm, ketinggian yang dikukuhkan lagi dengan nisbah kaca terhadap logam di bahagian sisi. Daripada pilar-B pula, garisan bumbung mendatar ke bahagian kaca belakang, mencapai penutup but yang tertonjol, seperti yang ada pada D-Back Rolls-Royce pada 1930-an, salah satu daripada jenis kenderaan terakhir yang mengangkut bagasi pemiliknya dengan rak di luar kereta.

Garis putaran terkenal Taylor membawa pandangan mata kembali ke bahagian hadapan Cullinan melalui hab roda 22-inci memberikan keseimbangan, manakala kedalaman profil sisinya kelihatan seperti diasingkan oleh kepingan logam yang autentik dan ketara, seperti lembing Saxon, menuju ke arah bawah permukaan pintu lantas menyerlahkan lagi keindahannya pada bahagian sisi kereta.

Bahagian belakang Cullinan turut dibina mengikut tema fungsional, dengan rekaan garis dasar yang lebih ringkas dan fungsional. Segala aksesori hiasan telah dimalapkan, misalnya, pengemas logam besar yang menghiasi penutup but pada Phantom, yang dilengkapi lencana Rolls-Royce, kini ditempatkan secara berasingan pada tapak kecil di atas pengemas logam yang nipis dan selongsong plat nombor. Tema rekaan lampu belakang juga diringkaskan dengan dua unit menegak yang memancarkan cahaya dan dihiasi jalur aksesori yang nipis di tengah-tengahnya secara minimal. Ciri fungsional yang terakhir ialah paip eksos logam dan plat kelincir yang terdedah, kedua-duanya melambangkan kuasa dan kebolehan Cullinan.

Di dalam, kabin Cullinan menggabungkan kemewahan Rolls-Royce yang autentik dengan ringkas, fungsional secara bersimetri untuk mengekspresikan kekuatan kepada pemilik. Sama ada bahagian fasia atau tengah papan pemuka mahupun tempat letak tangan pada pintu, struktur elemen horizontal dan vertikal menguatkan rekaan dalaman sebelum dibaluti kulit, kayu dan logam berkualiti tinggi.

Bahagian tengah berbingkaikan pilar logam kemasan tangan yang menyambungkan fasia atas dan konsol tengah, untuk meningkatkan tahap kelasakannya, serta menggandar elemen horizontal fasia untuk menambah ketegarannya.

Bahagian fasia atas dibalut dengan kulit hitam *‘Box Grain’* kontemporari yang baharu – tahan lama dan kalis air serupa dengan kulit yang digunakan untuk membuat bagasi dan tas tangan mewah Itali. Pilihan warna memberikan fasia suatu rasa kedalaman apabila merentasi keseluruhan segmen atas kereta, menonjolkan kecantikan elemen jam dan bolong udara.

Bahagian atas ini disokong oleh ikatan kayu yang diacu dalam bentuk tiga-dimensi, menjulur ke bahagian tengah, manakala keseluruhan papan pemuka dibaluti pelapik kulit, atas dan bawah. Pelapik atas dibentukkan seperti sayap, membawa maksud ketegapan dan pergerakan, serta berfungsi sebagai sebuah kokpit.

Akhirnya, tempat duduk Cullinan mempunyai karakter yang berani dan berkeyakinan, mempamerkan kualiti dan kehalusan kerja tangan Rolls-Royce. Direka bersesuaian dengan kualiti Cullinan yang lebih kasual dan dinamik, grafik bentuk ladam ringkas lagi moden digunakan untuk menegaskan sokongan bantalan tempat duduk. Tempat duduk baharu ini membuktikan penguasaan kraf kulit Rolls-Royce yang tinggi kerana keseluruhan panel penyandar dibuat daripada sehelai kulit tunggal untuk mewujudkan permukaan tiga-dimensi.

Kini bahagian dalaman yang dapat dipanaskan termasuklah tempat rehat tangan pintu hadapan, penutup konsol tengah hadapan, Pilar-C bawah *(lower C-Pillar)*, tempat rehat tangan sisi dan tempat rehat tangan tengah di belakang.

**Satu hidup, pelbagai gaya**

Memandu ke lokasi terpencil hanyalah bahagian permulaan pengembaraan Rolls-Royce Cullinan. Keseronokan lanjut sedang menunggu dalam Modul Rekreasi Rolls-Royce *(Rolls-Royce Recreation Module)*.

Bayangkan senario ini. Setelah memilih pengembaraan yang ingin dilakukan hari ini, pemilik membuat panggilan ke garaj mereka di tingkat bawah. “Jason, hari ini kita akan melakukan perlumbaan dron. Tolong muatkan Modul Perlumbaan Dron *(Drone Racing Module)* ke dalam Cullinan”. Di tingkat bawah, Jason memilih Modul Perlumbaan Dron daripada rak yang mengandungi beberapa jenis Modul yang telah dipilih oleh pemilik mengikut minat masing-masing daripada Rolls-Royce.

Memancing, fotografi, daki tembok, luncur salji, luncur payung terjun *(parascending)*, luncur air *(kite boarding)*, terjun tapak, luncur gunung berapi *(volcano boarding)*, duduk berehat untuk menikmati pemandangan persekitaran, atau apa-apa jua aktiviti, Koleksi Rolls-Royce Bespoke menjadikannya kenyataan. Dengan mudahnya diselit dan dipasang ke dalam kompartmen belakang Cullinan, setiap Modul Rekreasi mengandungi sebuah laci bermotor yang menempatkan peralatan dan perlengkapan khas mengikut pilihan setiap pemilik Cullinan. Apabila pemilik bersedia untuk beraksi, segalanya sudah tersedia.

-Tamat-

**Nota Latar Belakang untuk Editor: Tentang Salasilah Cullinan**

114 tahun dahulu, dua orang Inggeris dari status hidup yang berbeza – seorang pengembara aristrokrat dan seorang lagi jurutera yang tiada tolok bandingnya – sama-sama berkeyakinan untuk “Menggunakan yang terbaik untuk menghasilkan yang lebih baik”. Mereka berganding bahu menghasilkan Rolls-Royce Limited dua tahun selepas berkenalan. Motorkar mereka menarik minat kerabat Diraja dan golongan aristokrat kaya yang gemarkan cabaran kerana adanya kemewahan yang dilengkapkan pada kenderaan yang begitu tangkas dan teguh tersebut. Pada awalnya kebergantungan kenderaan ini telah terbukti di atas jalan-jalan yang kasar dalam perlumbaan *Scottish Reliability Trials 1907*, dan *Alpine Trials 1913*.

Pada 1907, ahli perniagaan British, Frank Norbury berjaya memperkenalkan Rolls-Royce kepada masyarakat India dengan memandu sebuah Silver Ghost sepanjang 620 batu dari Bombay ke Kolhapur, tanpa sebarang masalah atau kejadian yang tidak diingini. Berikutan, pesanan datang melimpah-limpah daripada golongan Maharaja dan Maharani di seluruh India, dan mengatakan bahawa mereka akan menggunakan Rolls-Royce mereka untuk menjelajah hutan-hutan di negara yang besar dan indah tersebut.

Beberapa tahun kemudian, bibit-bibit perang mula berlaku di seluruh benua Eropah. Komander-komander British menggunakan Rolls-Royce sebagai kereta berperisai untuk membawa pasukan tentera merentasi landskap Eropah Utara yang penuh dengan lekuk kawah dan lumpur. Apabila peperangan merebak luar dari Eropah, Rolls-Royce digunakan untuk kempen ke China, Rusia dan Timur Tengah. Dan di kawasan berpasir Semenanjung Sinai, seorang lelaki telah membuktikan bahawa “Sebuah Rolls di padang pasir lebih berharga daripada batu delima.” Lelaki itu ialah *Lawrence of Arabia*.

Sembilan Rolls-Royce membawa kemenangan kepada Lawrence dan pasukan tenteranya – termasuk dua Silver Ghost yang dipanggil *‘Blast’* dan *‘Bloodhound’*, dan *‘Blue Mist’*, kereta peribadi Lawrence. Ketiga-tiga buah Rolls-Royce ini tidak dipasang dengan serba indah tetapi ditawarkan kepada Pasukan Tentera sebagai ‘tender’ – kenderaan berbadan kayu, berkatil terbuka dengan roda artileri kayu tanpa ubahan rekaan asal, menyembunyikan kejuruteraan Rolls-Royce. Yang lain ialah kereta-kereta berperisai seberat 4 tan. Kereta-kereta lain yang digunakan dalam kempen senang rosak atau terbenam dalam pasir, tetapi kebolehan superior Rolls-Royce bukan sahaja menjimatkan masa mereka malah, membawa kemenangan kepada kempen walaupun dalam keadaan padang pasir yang berbahaya di Sinai dan Palestine.

Banyak lagi kisah tentang kebergantungan Rolls-Royce dalam persekitaran yang teruk, dan selepas peperangan, ramai pengembara yang berani meminta Rolls-Royce supaya membina motorkar yang mampu membawa mereka mengharungi pelbagai pengalaman peribadi serta penjelajahan yang epik.

**Dari ‘The Tank Corps Journal’, Oktober 1922**

Kejadian yang paling diingati sejak peperangan ialah pengembaraan tiga buah kereta berperisai Rolls-Royce dari Baitulmuqaddis ke Baghdad tahun lepas. Perjalanan ini dilakukan dengan bantuan kapal terbang yang berhubung dan membawa bekalan keperluan kepada konvoi kereta yang terlibat. Selain tiga buah kereta ini, yang dilengkapi mesingan Vickers, beberapa lagi kereta jenama lain turut mengikuti konvoi tersebut. Hakikatnya kereta Rolls-Royce berjaya menunjukkan keunggulannya sepanjang pengembaraan ini. Pada suatu masa, sebuah kereta yang lengkap dengan gandar belakang terpaksa berhenti dan dibawa balik melalui udara dan, secara keseluruhan, tiga belas gandar belakang yang ada pada dua belas kereta konvoi rosak. Namun ketiga-tiga Rolls-Royce tidak mengalami apa-apa kerosakan mekanikal, biar dalam perjalanan pergi atau pulang.

Secara umum, perjalanan yang dilalui sememangnya kasar dan mencabar. Di salah satu bahagian jalan, jumlah jarak hanyalah 10 batu, tetapi memerlukan masa selama dua hari untuk dilalui, kerana kawasan itu dipenuhi tanah lava. Seluruh pengembaraan mengambil masa selama 28 hari untuk pergi dan 18 hari untuk pulang. Perjalanan pulang sepatutnya lebih cepat tetapi dilambatkan oleh kerosakan beberapa kereta konvoi, yang kadang kala terpaksa ditarik of kereta Rolls-Royce.

Kereta berperisai yang digunakan ialah kereta bercasis Rolls-Royce biasa tanpa pengubahsuaian yang besar selain nisbah gear yang lebih rendah, ditambahkan beratnya, digantikan spring yang lebih kuat daripada yang biasa digunakan.

Ujian kereta di jalan menunjukkan bahawa kelajuan skuadron yang mantap iaitu empat puluh lima batu sejam dapat dikekalkan, walaupun kereta berperisai membawa muatan hampir empat tan.

Keadaan menjadi lebih sukar apabila berada di Afrika Barat untuk beberapa bulan dalam jangka masa yang sama, melalui negara-negara yang tidak mempunyai jalan raya, serta mengharungi padang pasir dan tanah tinggi yang berbatu-bata. Namun, tiada satu pun kereta berperisai Rolls-Royce yang berhenti untuk satu jam, kecuali apabila membalas tembakan dengan pihak lawan.

**Spesifikasi Teknikal**

|  |  |
| --- | --- |
| **Magma Red** |  |
|  |  |
| **Dimensi** |  |
| Bilangan pintu / tempat duduk | 4 / 5 |
| Panjang kenderaan | 5341 mm / 210 in |
| Lebar kenderaan | 2164 mm / 85 in |
| Tinggi kenderaan (tanpa muatan) | 1835 mm / 72 in |
| Jarak roda | 3295 mm / 130 in |
| Bulatan pusing | 13.23 m |
| Isipadu but | 600 ltr |
|  |  |
| **Berat** |  |
| Berat tanpa muatan (DIN) | 2660 kg / 5864 lb |
|  |  |
| **Enjin** |  |
| Enjin / silinder / injap | 6.75 ltr / 12 / 48 |
| Output kuasa @ kelajuan enjin | 563 kkb / 571 PS (DIN) / 420kW @ 5000 rpm |
| Tork maksima @ kelajuan enjin | 850 Nm @ 1600 rpm |
| Jenis bahan api1 | Petrol |
|  |  |
| **Prestasi** |  |
| Kelajuan tertinggi | 155 bsj / 250 km/j (terkawal) |
|  |  |
| **Kecekapan Bahan Api** |  |
| Pembakaran Bahan Api (tergabung)2 | 15 ltr/100km /  18.8 mpg |
| Emisi CO2 (tergabung)2 | 341 g/km |

|  |  |
| --- | --- |
| **Darkest Tungsten** |  |
|  |  |
| **Dimensi** |  |
| Bilangan pintu / tempat duduk | 4 / 4 |
| Panjang kenderaan | 5341 mm / 210 in |
| Lebar kenderaan | 2164 mm / 85 in |
| Tinggi kenderaan (tanpa muatan) | 1835 mm / 72 in |
| Jarak roda | 3295 mm / 130 in |
| Bulatan pusing | 13.23 m |
| Isipadu but | 526 ltr |
|  |  |
| **Berat** |  |
| Berat tanpa muatan (DIN) | 2660 kg / 5864 lb |
|  |  |
| **Enjin** |  |
| Enjin / silinder / injap | 6.75 ltr / 12 / 48 |
| Output kuasa @ kelajuan enjin | 563 kkb / 571 PS (DIN) / 420kW @ 5000 rpm |
| Tork maksima @ kelajuan enjin | 850 Nm @ 1600 rpm |
| Jenis bahan api1 | Petrol |
|  |  |
| **Prestasi** |  |
| Kelajuan tertinggi | 155 bsj / 250 km/j (terkawal) |
|  |  |
| **Kecekapan Bahan Api** |  |
| Pembakaran Bahan Api (tergabung)2 | 15 ltr/100km /  18.8 mpg |
| Emisi CO2 (tergabung)2 | 341 g/km |

1 Enjin ini direka untuk bahan api Oktana gred 95; namun, enjin masih berfungsi dengan bahan api Oktana gred minima 91.

2 Data awal belum disahkan, mungkin berubah. Nilai pembakaran bahan api, emisi CO2 dan penggunaan tenaga yang ditunjukkan ditentukan berdasarkan Peraturan-Peraturan Eropah *(European Regulation)* (EC) 715/2007 dalam versi yang sah pada masa kelulusan penaipan. Julat yang ditunjukkan mengambil kira peralatan opsyenal serta saiz roda dan tayar yang berbeza yang ada pada model terpilih dan mungkin berubah semasa konfigurasi.

Nilai-nilai ini adalah berdasarkan peraturan Prosedur Ujian Kenderaan Ringan Sedunia *(WLTP)* baharu dan diterjemahkan kembali kepada nilai setara dengan Kitaran Pemanduan Eropah Baharu *(NEDC)* untuk memastikan perbandingan antara kenderaan-kenderaan tersebut. Untuk penaksiran cukai dan duti-duti lain berdasarkan (sekurang-kurangnya antaranya) emisi CO2, nilai CO2 mungkin berlainan dengan nilai yang dinyatakan di sini.

Maklumat lanjut tentang pembakaran bahan api dan tenaga yang rasmi serta emisi CO2 spesifik oleh kereta penumpang baharu yang rasmi ada tertulis dalam *“Guide to Fuel Consumption, CO2 Emissions and Electricity Consumption of New Passenger Cars”*, yang terdapat di semua cawangan secara percuma dan di DAT Deutsche Automobil Treuhand GmbH, Hellmuth-Hirth-Str. 1, 73760 Ostfildern dan <http://www.dat.de/angebote/verlagsprodukte/leitfaden-kraftstoffverbrauch.html> di Jerman, <http://carfueldata.direct.gov.uk/> di United Kingdom atau badan kerajaan tempatan anda.

**Maklumat lanjut:**

Ikuti perkembangan kisah ini di Media Sosial dengan menggunakan #EffortlessEverywhere

Dapatkan siaran akhbar *(press release)* dan kumpulan risalah akhbar *(press kit)*, serta muat turun gambar dan video beresolusi tinggi kami di laman media, PressClub. Ikuti platform media sosial Rolls-Royce Motor Cars di Twitter dan Instagram.

**Hubungi kami:**

**Goodwood**

**Pengarah Komunikasi Global**

Richard Carter +44 (0) 1243 384060 [richard.carter@rolls-roycemotorcars.com](mailto:richard.carter@rolls-roycemotorcars.com)

**Ketua Perhubungan Korporat, Warisan dan Filantropi**

Andrew Ball +44 (0) 1243 384064 [andrew.ball@rolls-roycemotorcars.com](mailto:andrew.ball@rolls-roycemotorcars.com)

**Ketua Komunikasi Produk Global**

Andrew Boyle +44 (0) 1243 384062 [andrew.boyle@rolls-roycemotorcars.com](mailto:andrew.boyle@rolls-roycemotorcars.com)

**Ketua Digital, Dalam Talian & Komunikasi Perhubungan Awam Sosial**

Terence Church +44 (0) 7815 245930 [terence.church@rolls-roycemotorcars.com](mailto:terence.church@rolls-roycemotorcars.com)

**Ketua Komunikasi Gaya Hidup**

Emma Rickett +44 (0) 1243 384061 [emma.rickett@rolls-roycemotorcars.com](mailto:emma.rickett@rolls-roycemotorcars.com)

**Rantau**

**Asia Pasifik – Utara**

Rosemary Mitchell +81 (0) 3 6259 8888 [rosemary.mitchell@rolls-roycemotorcars.com](mailto:rosemary.mitchell@rolls-roycemotorcars.com)

**Asia Pasifik – Selatan**

Hal Serudin +65 6838 9675 [hal.serudin@rolls-roycemotorcars.com](mailto:hal.serudin@rolls-roycemotorcars.com)

**China**

Anna Xu+ 86 1084558037 [anna.xu@rolls-roycemotorcars.com](mailto:anna.xu@rolls-roycemotorcars.com)

**Eropah Timur**

Frank Tiemann +49 (0) 89 382 29581 [frank.tiemann@rolls-roycemotorcars.com](mailto:Frank.Tiemann@rolls-roycemotorcars.com)

**Eropah Utara dan Scandinavia**

Ruth Hucklenbroich +49 (0) 89 382 60064 [ruth.hucklenbroich@rolls-roycemotorcars.com](mailto:ruth.hucklenbroich@rolls-roycemotorcars.com)

**Timur Tengah, Afrika, dan India**

Matt Slater +971 (0)50 812 0599 [mattslater@sevenmedia.ae](mailto:mattslater@sevenmedia.ae)

**Amerika Syarikat**

Gerry Spahn +1 201 307 4378 [gerry.spahn@rolls-roycemotorcarsna.com](mailto:gerry.spahn@rolls-roycemotorcarsna.com)

**UK dan Eropah Barat**

Matthew Jones +44 (0)7815 245929 [matthew.jones@rolls-roycemotorcars.com](mailto:matthew.jones@rolls-roycemotorcars.com)